เวลาเหยี่ยวลงในส้วมแล้วมีฟองเยอะเกิดจากสาเหตุอะไรครับ (มีเกือบทุกวันครับ)
สวัสดีค่ะ หากฟองที่ปนในปัสสาวะมีเพียงเล็กน้อย อาจเกิดจากการที่ปัสสาวะอย่างรวดเร็วลงในชักโครก ทำให้น้ำปัสสาวะตกสู่น้ำในชักโครก เกิดแรงกระแทกทำให้เป็นฟองขึ้นได้ ซึ่งฟองมักอยู่ได้ไม่นาน แล้วจะสลายไป ไม่ได้อันตรายอะไรแต่หากฟองที่ปน มีปริมมาณพอสมควร และไม่หายไปเมื่อปัสสาวะตกลงสู่น้ำ อาจเกิดจาก- มีภาวะโปรตีนมากในปัสสาวะ จากโรคของไตเอง หรือมีสาเหตุจากโรคต่างๆ ที่มีผลต่อไตเช่น เบาหวาน ความดันโลหิตสูง การทำงานผิดปกติของระบบภูมิคุ้มกัน เป็นต้น- การหลั่งน้ำอสุจิย้อนทาง เป็นการหลั่งน้ำอสุจิไหลย้อนกลับเข้าไปในกระเพาะปัสสาวะของผู้ชาย แทนที่จะถูกปล่อยออกมาจากอวัยวะเพศ โดยอาจเกิดจากโรคเบาหวาน โรคต่อมลูกหมากโต อาการบาดเจ็บของเส้นประสาทจากการบาดเจ็บที่ไขสันหลัง เป็นต้น- การรชทานยาบางชนิด เช่น ยาฟีนาโซไพริดีน (Phenazopyridine) เป็นต้น- มีการติดเชื้อทางเดินปัสสาวะอยู่ แต่ก็จะมีอาการอื่นๆ ร่วมด้วย เช่น ปัสสาวะขัด ปัสสาวะบ่อย ปัสสาวะขุ่น มีเลือดปน เป็นต้นหากยังคงมีปัสสาวะเป็นฟองทุกครั้ง และมีปริมาณมาก แนะนำควรไปพบแพทย์เพื่อตรวจหาสาเหตุค่ะ